援，克漳州，太平军窜广东嘉应，遂破灭。
剿捻军.同治五年，曾国荃调郭松林率新募湘军剿捻军于德安，复败之皁河、杨泽。十一月，追至臼口，中伏，松林伤足，卧地不能起。将卒不见松林，复闯入阵，负而出之。弟郭芳珍战死。松林以创重假归。同治六年十一月，创愈，李鸿章令统万人号武毅军。时东捻任柱已毙，馀党走寿光，松林要击，破之杞城。捻军沿海南走，阻弥河，捻酋牛喜子麾白旗贼犯刘铭传军；赖文光麾蓝旗贼犯松林军。两军纵击，贼大溃，寿光民圩皆出助杀，捻军赴弥河死，浮尸二万馀，俘万馀人，夺获骡马二万匹。